Specialiųjų pirkimo sąlygų 2 priedas

**TECHNINĖ SPECIFIKACIJA**

**(PU-12029/24) Lengvųjų automobilių autoserviso paslaugos**

1. **SĄVOKOS IR SUTRUMPINIMAI**
   1. **Užsakovas**– AB „Kelių priežiūra“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
   3. **Sutartis** – sudaroma tarp **Tiekėjo ir Užsakovo**dėl Pirkimo objekto.
   4. **Pirkimo objektas** – Lengvųjų automobilių autoserviso paslaugos (toliau – Paslaugos).
2. **PIRKIMO OBJEKTAS IR APIMTYS** 
   1. **Pirkimo objekto pavadinimas**: lengvųjų automobilių (Audi, Opel, Volvo, Škoda, VW, Toyota, Honda, Kia, Nissan, Ford, Fiat, Mercedes Benz, Peugeot, Citroen, Renault, Mitsubishi, Mazda, Subaru, Suzuki ir kt.) autoserviso paslaugos.
   2. Pirkimo objektas skaidomas į 22 pirkimo dalis:

|  |  |  |  |
| --- | --- | --- | --- |
| **Pirkimo dalies Nr.** | **Pavadinimas** | **Adresas** | **Maksimali sutarties vertė Eur be PVM** |
| 1 | Šilutė | Pramonės g. 4, LT-99116 Šilutė | 30000,00 |
| 2 | Skuodas | Mosėdžio g. 23, LT-98120 Skuodas | 20000,00 |
| 3 | Telšiai | Džiuginėnų k., Gadūnavo sen., LT-87415 Telšių r. | 20000,00 |
| 4 | Plungė | Stoties g. 11, LT-90115 Plungė | 20000,00 |
| 5 | Mažeikiai | Laižuvos g. 80, LT-89213 Mažeikiai | 20000,00 |
| 6 | Akmenė | Viekšnių g. 14, LT-85372 Akmenė | 20000,00 |
| 7 | Tauragė | Laisvės g. 50, LT-72309, Tauragė | 20000,00 |
| 8 | Jurbarkas | P. Paulaičio g. 25, LT-74111 Jurbarkas | 20000,00 |
| 9 | Kėdainiai | Birutės g. 4, LT-57177 Kėdainiai | 20000,00 |
| 10 | Radviliškis | Purienų g. 4, LT-82144 Radviliškis | 20000,00 |
| 11 | Joniškis | Vilniaus g. 82, LT-84166 Joniškis | 20000,00 |
| 12 | Panevėžys | Miško g. 2a, Šilagalio km. LT-36220 Panevėžio r. | 30000,00 |
| 13 | Biržai | Basanavičiaus g. 54, LT-41164 Biržai | 30000,00 |
| 14 | Kelmė | Raseinių g. 70, LT-86188 Kelmė | 20000,00 |
| 15 | Alytaus | Santaikos g. 27, LT-62123, Alytus | 30000,00 |
| 16 | Kaunas | Kauno g. 72, Garliavos sen., LT-53282Pagirių km., | 35000,00 |
| 17 | Trakai | Senkelio g. 13,LT-21107 Trakai | 25000,00 |
| 18 | Prienai | J. Basanavičiaus g. 47, LT-59155 Prienai | 20000,00 |
| 19 | Šakiai | Birutės g. 50, LT-71132 Šakiai | 20000,00 |
| 20 | Rokiškis | Južintų g. 3, LT-42164 Rokiškis | 20000,00 |
| 21 | Švenčionys | Kelininkų g. 10, LT-18110 Švenčionys | 20000,00 |
| 22 | Šalčininkai | Vilniaus g. 11, LT-17105 Šalčininkai | 20000,00 |

2.3. Reikalaujamų Paslaugų, kurias privalės suteikti servisas ir kurių apimtys bus vertinamos, poreikis:

|  |  |
| --- | --- |
| **Eil. Nr.** | **Paslaugų pavadinimai\*** |
| 1 | Kompiuterinė gedimo diagnostika (visiems automobiliams) |
| 2 | Mechaninių mazgų (važiuoklė, variklis, pavarų dėžė ir kita) gedimo diagnostika |
| 3 | Elektrinių mazgų (starterių, generatorių, komutatorių, rėlių, laidų pynių ir pan.) gedimo diagnostika ir remontas |
| 4 | Perdavimo mechanizmų remontas (pavarų dėžės, reduktoriai) |
| 5 | Variklių ir susijusių mazgų remontas (aušinimo sistema, degalų tiekimo sistema, dujų išmetimo sistema, maitinimo sistema) |
| 6 | Važiuoklės remontas (pakaba, stabdžių sistema, vairavimo mechanizmas) |
| 7 | Techninis aptarnavimas (tepalų ir kitų skysčių, filtrų, keitimas, patikra ir paruošimas techninei apžiūrai ir kt.) |
| 8 | Kitos (aukščiau neįvardintos) remonto paslaugos |

\* Užsakovo neįsipareigoja įsigyti visų Paslaugų, t. y. šios Paslaugos užsakomos pagal faktinį jų poreikį neviršijant maksimalios Sutarties vertės.

2.4. Preliminarus Paslaugų kiekis nurodytas specialiųjų pirkimo sąlygų priede Nr. 6 „Pasiūlymo forma“.

2.5. Esant poreikiui, Užsakovas turės teisę pirkti ir kitas, nenurodytas, tačiau pagal funkcinę paskirtį panašias Paslaugas (toliau – Papildomos paslaugos). Papildomų paslaugų pirkimui taikomos visos Paslaugų pirkimui šioje techninėje specifikacijoje ir Sutartyje nustatytos sąlygos, nebent aiškiai bus nustatyta kitaip. Papildomos paslaugos bus perkamos tokiais įkainiais, kurie galios Užsakovo užsakymo pateikimo dieną Tiekėjo kainoraštyje, pritaikant Tiekėjo pasiūlyme nurodytą taikytiną nuolaidą procentais nuo galiojančių Tiekėjo kataloge nurodytų paslaugų mažmeninių kainų. Papildomų paslaugų įkainius Tiekėjas turės suderinti su Užsakovu. Tokių Papildomų paslaugų bendra kaina negalės sudaryti daugiau kaip 10 proc. Sutarties kainos.

1. **REIKALAVIMAI PIRKIMO OBJEKTUI** 
   1. **Pirkimo objekto aprašymas ir detalizavimas**
      1. Paslaugų kokybiškam suteikimui reikalingų medžiagų/ detalių kaina yra nustatoma tokia tvarka (Sutarties vykdymo išlaidų atlyginimokainodara):

|  |  |
| --- | --- |
| Užsakovo funkcijos | Tiekėjo funkcijos |
| Užsakovas informuoja Tiekėją apie nustatytą gedimo pobūdį telefonu arba el. paštu, nurodytu Sutartyje. |  |
|  | Reagavimo į pranešimą apie gedimą laikas (gedimo diagnostikos pradžios suderinimas su Užsakovu) – ne ilgiau kaip 1 val. nuo pranešimo apie gedimą. |
|  | Priėmimas į servisą - ne ilgiau kaip per 48 val. nuo informavimo-suderinimo momento. (Planuojamus atlikti paslaugas suderina Užsakovo ir Tiekėjo paskirti atsakingi asmenys.) |
|  | Tiekėjas atlieka gedimų diagnostiką,  ne ilgiau kaip 1 d. d. po priėmimo į servisą gedimui nustatyti (diagnozuoti), tuo atveju jei jis nebuvo nustatytas užsakymo ir priėmimo metu ir sąmatai sudaryti. |
|  | Tiekėjas nedelsiant po gedimo diagnostikos atlikimo informuoja Užsakovą apie pilnam gedimo pašalinimui reikalingų tiekėjo specialistų darbo valandų skaičių bei pateikia reikalingų medžiagų (detalių) sąrašą ir šių medžiagų kainų pagrindimą (nuorodas į elektroninės prekybos kainininkus ir pan.). |
| Užsakovas įvertina gautą informaciją ir:  Patvirtina remonto sąmatą ir / ar nurodo trečiąją šalį iš kurios Tiekėjas privalo įsigyti reikalingas medžiagas ekonomiškai naudingesnėmis sąlygomis nei pasiūlė Tiekėjas, arba  Informuoja Tiekėją, kad atliks atskirą medžiagų viešąjį pirkimą, ir medžiagas (detales) pateiks Tiekėjui remonto atlikimui. |  |
|  | Gavęs sąmatos patvirtinimą (ir jei reikia, įsigijęs reikalingas medžiagas (detales) iš trečiųjų šalių), - pradeda remonto darbus, arba  Gavęs atsargines detales iš Užsakovo, - pradeda remonto darbus. |
| Užsakovas apmoka tiekėjui už atliktus darbus pagal patvirtintą sąmatą (jei reikia, kompensuoja Tiekėjui iš trečiųjų šalių įsigytų medžiagų (detalių) kaštus). |  |
|  |  |

* + 1. Tiekėjas įsipareigoja bandyti suremontuoti sugedusį mazgą, ir tik nepavykus suremontuoti Įrenginio, inicijuoti atsarginių detalių įsigijimą. (Bandyti suremontuoti įrengimai, mazgai, Užsakovui pareikalavus, turi būti parodomi Tiekėjo, įsitikinti, kad įrenginys, mazgas buvo neremontuojamas.)
    2. Visos Paslaugos turi būti atliekamos laiku, kokybiškai. Suteiktų Paslaugų kokybę kontroliuoja Užsakovo ir Tiekėjo paskirti atsakingi darbuotojai. Remonto paslaugos turi būti suteiktos ne vėliau kaip per 3 darbo dienas nuo užsakymo priėmimo. Jei numatoma, kad Paslaugų tiekimo terminas gali viršyti 3 darbo dienas Paslaugų tiekėjas raštu turi paprašyti Pirkėjo sutikimo pratęsti Paslaugų teikimo terminą, pratęsimą įforminant raštišku šalių sutarimu.
    3. Paslaugos turi būti suteiktos Tiekėjo servise, Tiekėjo pasiūlyme nurodytu adresu. Maksimalus atstumas nuo Užsakovo automobilių parkavimo vietos iki siūlomo Paslaugų serviso negali būti didesnis nei nurodytas specialiųjų pirkimo sąlygų priede Nr. 6 „Pasiūlymo forma“, skaičiuojant pagal [www.googlemaps.com](http://www.googlemaps.com/) arba [www.maps.lt](http://www.maps.lt)
    4. Paslaugas gali teikti tik įregistruotos (nustatyta šalies teisės aktų tvarka) įmonės arba šio verslo liudijimą įsigiję asmenys, turintys šiai veiklai reikalingas gamybos patalpas, technologinę įrangą bei techninius dokumentus, užtikrinančius teikiamos Paslaugos kokybę, saugą, taip pat ir aplinkos apsaugą.

3.2. Užsakovas siekia jog jo ir Tiekėjo veiksmai darytų kuo mažesnį poveikį aplinkai, todėl:

1. Viešojo pirkimo ir sutarties vykdymo metu bendravimas tarp Tiekėjo ir Užsakovo bus vykdomas tik elektroninėmis   priemonėmis (CVP IS priemonėmis, telefonu, elektroniniu paštu, ar kt.);
2. visa dokumentacija susijusi su Sutarties vykdymu teikiama Užsakovui ir Tiekėjui elektorinėmis priemonėmis (elektoriniu paštu ar kt.);
3. Sutartis bus pasirašoma tik elektroninėmis priemonėmis (elektroniniu parašu);
4. Tiekėjas įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, jeigu bus naudojamos kanceliarinės prekės, jos turi būti pagamintos iš perdirbtų žaliavų arba tinkamos perdirbimui.
5. Tiekėjas įsipareigoja paslaugų teikimo metu susidariusias atliekas rūšiuoti ir atliekas tinkamas perdirbimui ar pakartotinam panaudojimui perduoti tokias atliekas turinčiam teisę tvarkyti atliekų tvarkytojui, o netinkamas perdirbimui ar pakartotinam panaudojimui - utilizuoti specialiai tam skirtose vietose.
6. Jei paslaugų vykdymo metu Tiekėjo naudojamos prekės/medžiagos/žaliavos turi būti tiekiamos ar perduodamos antrinėje pakuotėje, ji turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms: pakuotėsturi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.
7. **SUTARTINIŲ ĮSIPAREIGOJIMŲ VYKDYMO TVARKA IR TERMINAI**
   1. Sutarčių vykdymo tvarka ir terminai nurodyti 3.1.1. punkto lentelėje.
   2. Paslaugos teikiamos 12 mėnesių, bet ne ilgiau iki bus nupirkta Paslaugų už Sutarties vertę. Sutartis įsigalioja, kai Sutartį pasirašo abi Sutarties šalys ir galioja iki visiško sutartinių įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau). Jeigu Paslaugų teikimo metu nėra išperkama Paslaugų už maksimalią Sutarties vertę, Paslaugų teikimo terminas automatiškai pratęsiamas dar 12 mėnesių terminui. Automatinio pratęsimo sąlyga taikoma 2 kartus. Šalys turi teisę atsisakyti pratęsti Paslaugų teikimo terminą, apie tai raštu informavus kitą Šalį 30 (trisdešimt) dienų iki Paslaugų teikimo termino pabaigos.
   3. Sutarties vykdymo laikotarpiu automobilių sąrašas gali keistis. Tiekėjas privalės Sutartyje numatytais įkainiais suteikti Paslaugas ir kitiems atitinkamų markių automobiliams, nesantiems automobilių sąraše. Jei Sutarties vykdymo metu perkančioji organizacija įsigis automobilį, kurio markė skirsis nuo nurodytų automobilių sąraše, toks automobilis bus priskirtas Sutarčiai, atsižvelgiant į automobilio eksploatacijos vietovę ir gamintojo kilmės šalį (Paslaugoms bus taikomi sutartyje nurodyti įkainiai).
   4. Tiekėjas, apskaičiuodamas Paslaugų įkainius, turi įskaičiuoti visas su Paslaugų teikimu susijusias išlaidas, įskaitant, bet neapsiribojant:
      1. Visas su dokumentų, kurių reikalauja Užsakovas, rengimu ir pateikimu susijusias išlaidas;
      2. Aprūpinimo įrankiais ir kitomis darbuotojų darbo priemonėmis, reikalingomis Paslaugoms atlikti, išlaidas.
   5. Suteikus paslaugas, turi būti suteikiamos ne trumpesnės garantijos, nei:
      1. Elektros mazgų remontui (starterių, generatorių, komutatorių ir pan.) ne mažiau 3 mėnesiai;
      2. Važiuoklės mazgų remontui (šarnyrams, traukių antgaliams, įvorėms, stabilizatorių traukėms, amortizatorių spyruoklėms ir pan.) ne mažiau 6 mėnesiai;
      3. Transmisijos mazgų remontui (pavarų dėžėms, sankaboms) ne mažiau 6 mėnesiai;
      4. Vidaus degimo variklių mazgų remontui, ne mažiau 6 mėnesiai;
      5. Padangų remonto darbams ne mažiau 1 mėnesio (suremontuotai vietai);
      6. Garantinio remonto šalinimo kaštus dengia tiekėjas.

*\_\_\_\_\_\_\_\_\_\_*

**Pastaba: *Visos pirkimo dokumente esančios nuorodos į standartą, techninį liudijimą ar bendrąsias technines specifikacijas reiškia, kad perkančioji organizacija priima ir kitus dalyvių lygiaverčių priemonių įrodymus****. Jeigu specifikacijoje nurodomas konkretus modelis ar tiekimo šaltinis, konkretus procesas, būdingas konkretaus Tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Jei siūlomas lygiavertis objektas, Tiekėjas įsipareigoja pateikti/pagrįsti/įrodyti lygiavertiškumą dokumente nurodytam objektui*